དི་ལྟར་⁽1763⁾སྤྲོ་བའི་སྐབས་སུ་ལགས། །ངོས་འཛིན་བཞི་པོ་འོག་ཏུ་འཆད། །གསོལ་བ་⁽1763⁾རྣལ་འབྱོར་བཞི་ཀ་ལ་འདེབས་པ་རྟག་ཏུ་དགོས། །རྩེ་གཅིག་དུས་སུ་སོང་ཙམ་ན། །ཉམས་མྱོང་གཞིག་ཅིང་སྒོམ་⁽1763⁾དཀར་ནག་ལས་སྤང་བླང་བྱ་མེད་བསྒོམ། །གཉིས་⁽1763⁾དགག་སྒྲུབ་བསྡུས་ཆོས་རྣམས་བསྲེས་ཤིང་བསྒོམ། །རོ་གཅིག་⁽1763⁾གིས་བཞིའི་འདུག་ཚུལ་བསྟན་པ་རྣམ་འབྱོར་ནོན་ཙམ་ན། །འགྲོ་དོན་ས་བོན་འདི་རུ་གདབ། །རང་ལ་བརྩི་རྒྱུ་མི་བདོག་ཀྱང་། །མི་བདེན་བཞིན་དུ་རྟེན་འབྲེལ་སྒྲིགས། །དེ་ལ་གཞན་གྱི་བློར་མི་ཤོང་། །ཞིང་ས་རུ་གཅིག་ཀྱང་བཟང་⁽1763⁾བཟང་ངན་མེད་ན་སྒོམ་མེད་ཡིན་ངན་ཡོད། །ཇི་སྙེད་སངས་རྒྱས་འདི་རུ་བཙལ། །ས་བོན་མ་བཏབ་འབྲས་བུ་དཀའ། །ལ་ལ་རྒྱུ་འབྲས་རྟོག་པས་བཅིངས། །ལ་ལ་སྟོང་པ་ཕྱོགས་རེར་སོང་། །སྒོམ་མེད་དམའ་ཤོས་རོ་ཅིག་འདྲ། །དགེ་སྦྱོར་བྱེད་ལུགས་གཅིག་པ་⁽1763⁾ཡེངས་པ་མེད་པར་ཡིན། །སྒོམ་མེད་རབ་ནི་སངས་རྒྱས་པ། །བྱ་རྩོལ་ཐམས་ཅད་བྲལ་བ་ཡིན། །གཉིས་པ་བསྒོམ་གྱི་ཁྱད་པར་ནི། །རྩེ་གཅིག་ཉམས་ཀྱི་མཐོ་དམན་ཡིན། །འཇིག་རྟེན་ལམ་ཡིན་ལས་རྣམས་སོག ། སེམས་ཀྱི་⁽1764⁾སྤྲོས་བྲལ་ཕ་ཡུལ་མཐོང་བ་ཡིན། །ཕལ་ཆེར་སྒོམ་ལ་རེས་འཇོག་བྱེད། །རོ་གཅིག་སྣང་བ་སྒོམ་དུ་ཤར། །ཁོར་ཡུག་མ་རུ་སོང་བ་ཡིན། །སྒོམ་མེད་ཆོས་སྐུའི་གདན་ས་ཡིན། །ཕལ་ཆེར་སྒོམ་མེད་བཏང་⁽1763⁾སེམས་ལ་བསྒོམ་རྒྱུ་མེད་པས་བསྒོམ་མེད་དུ་འདོད་པ་ཡང་ཡོད་བར་ཡོད། །གསུམ་པ་མཉམ་རྗེས་བསྟན་པ་ནི། །རྩེ་གཅིག་དུས་ན་མཉམ་རྗེས་ཡོད། །གང་ཟག་རིགས་ཀྱང་མ་ངེས་པས། །ལ་ལ་ཉམས་མྱོང་བསྟུན་པར་འོང་། །ལ་ལ་ཉམས་མྱོང་རེ་འཇོག་བྱེད། །སྤྲོས་བྲལ་སྒོམ་མེད་འབྲིང་གི་བར། །དངོས་འཛིན་ལྷག་མ་སྒྱུ་མར་སྣང་། །སྒོམ་མེད་རབ་ལ་སྣང་སྒྱུ་མེད། །བཞི་པ་རྟགས་དང་ཡོན་ཏན་ནི། །རྩེ་གཅིག་བསྐྱང་ཡུན་རིང་ལགས་ན། །འདོད་ཡོན་ཞེན་པ་དབང་མེད་ལྡོག །མངོན་ཤེས་རྫུ་འཕྲུལ་ལ་སོགས་པ། །དྲང་སྲོང་ཡོན་ཏན་ཆ་ཤས་⁽1763⁾འོང་སྟེ་རེས་ལ་ཆེ་ཆུང་ཆུང་ཡོད་ཙམ། །སྤྲོས་བྲལ་རྟོགས་པ་བསྐྱངས་པ་ན། །རྫུན་སྣང་ངེས་མེད་ལྟད་མོར་ཆེ། །སྦྱང་སྟོབས་དབང་པོ་རྣོ་རྟུལ་གྱིས། །སེམས་དཔའི་⁽1763⁾དེ་ལ་ཡང་ཆེ་ཆུང་ཡོད་ཡོན་ཏན་ཆ་ཤས་འབྱུང་། །ཞེན་མེད་སྙིང་རྗེ་འཆར་ཐང་ཡིན། །རོ་གཅིག་བསྐྱང་ཡུན་རིང་ལགས་ན། །སངས་རྒྱས་⁽1763⁾སྣང་བ་ཞིང་ཁམས་⁽1763⁾སུ་མཐོང་བས་ལྟད་མོར་ཆེ། །འགྲེང་ལོག་སྤྱི་གཙུག་གར་སོང་ཡང་། །རྒྱལ་པོ་གདན་ལས་ཆོས་སྐུའི་ངང་ལས་གཡོས་པ་མེད། །རྒྱུ་རྐྱེན་རྟེན་འབྲེལ་ཤར་ཚེ་ལ། །ཉི་མའི་གུང་ལ་ཟ་འོག་བཀྲམ། །སངས་རྒྱས་ཡོན་ཏན་ཆ་ཤས་⁽1763⁾ཕྱོགས་རེ་མཐུན་ཙམ་ཙམ། །འགྲོ་དོན་དཔག་ཏུ་མེད་པ་འབྱུང་། །སྒོམ་མེད་རབ་ཏུ་སོང་ཙ་ན། །མཛད་པ་མཐར་འདོན་⁽1763⁾འགྲོ་དོན་དཔག་མེད་ཡོན་ཏན་འབྱུང་། །སྤྱི་ཡི་བབ་ཙམ་བསྟན་པ་ཡིན། །ལྔ་པ་བར་དོ་བསྟན་པ་ནི། །རྩེ་གཅིག་ལ་བར་དོ་རྣམས་ཀྱང་འབྱུང་། །སྤྲོས་བྲལ་རྣལ་འབྱོར་ཡན་ཆད་ལ། །རྗེ་སྣ་ཕུ་བ་ཡིན་གོང་མ་བར་དོ་མི་འབྱུང་གསུངས། །གདམས་པས་བསྒྱུར་ནས་མི་འོང་དགོས། །ལས་ཀྱི་དབང་གིས་⁽1763⁾ལུས་ལེན་ཡང་རང་དབང་ཡོད་པར་ལེན་སྐྱེ་མི་ལེན། །བསྒོམ་པ་བདག་པོ་བྱེད་པའི་ཚེ། །རང་དབང་ཡོད་པ་ཅི་འདོད་རྒྱུ། །སྒོམ་མེད་ལོག་པ་བྱེད་པའི་ཚེ། །བདུད་ཀྱི་ཞགས་པས་⁽1763⁾རྟོགས་པ་སྐྱེས་ནས་བསྒོམ་དུ་མེད་པ་དམ་པ་ཡིན་པ་ལ་ཆགས་སྡང་བསྒོམས་པས་གར་འགྲོ་ཆ་མེད་ཐེབས་པ་ཡིན། །དེ་ལ་ཁ་ཚོན་བདག་མི་གཅོད། །དྲུག་པ་ས་ལམ་བསྟན་པ་ནི། །ས་སོགས་ལམ་ལ་དགོས་མེད་ཀྱང་། །འོན་ཀྱང་བསྟན་ན་འདི་ལྟར་འདོད། །མཎྜལ་འབུལ་བ་ཚོགས་ཀྱི་ལམ། །ཉམས་མྱོང་སྐྱེས་པ་སྦྱོར་བའི་ལམ། །སྤྲོས་དང་བྲལ་བ་མཐོང་བའི་ལམ། །རྟོགས་པ་སྐྱེས་པ་བསྒོམ་པའི་ལམ། །རོ་གཅིག་པ་ནི་ས་བརྒྱད་པ། །བསྒོམ་མེད་བཅུ་གཅིག་མཐར་ཕྱིན་ལམ། །བདུན་པ་རྟགས་མཚན་བསྟན་པ་ནི། །ཉན་ཐོས་རྒྱན་ཅན་རྒྱན་མེད་གཉིས། །བྱང་སེམས་གྲགས་ཅན་གྲགས་མེད་གཉིས། །སྔགས་ལ་གསང་སྤྱོད་ཚོགས་སྤྱོད་གཉིས། །ཡོན་ཏན་བཤད་ཚོད་བསྟན་བསྟུན་གཉིས། །ས་ལམ་ཡོན་ཏན་དགོངས་ཅན་མ། །སྒོམ་ཆེན་སྦྱངས་སྟོབས་ཆེ་ཆུང་གཉིས། །རྫུ་འཕྲུལ་ཡོད་མེད་སྣ་ཚོགས་དང་། །འགྲོ་དོན་འགྲུབ་དང་མི་འགྲུབ་འབྱུང་། །ལར་འགྲོ་དོན་བྱེད་ན་རྟེན་འབྲེལ་དགོས། །ཡོན་ཏན་རྫུ་འཕྲུལ་སྒྲུབ་པ་ལ། །འཇིག་རྟེན་ལམ་ལ་འབད་⁽1763⁾འཇིག་རྟེན་ཉམས་དང་སྙིང་རྗེ་དང་ཡི་དམ་ལ་སོགས་པའི་རྩོལ་དགོས། །སྒོམ་སྐྱེས་ཟེར་ན་ཡོན་ཏན་⁽1763⁾ཁོང་གཞན་མ་ཀུན་འདྲི། །ལམ་བློ་ཆོད་ལ་ས་ལམ་མགྱོགས། །རྡོ་རྗེ་གདན་དུ་འགྲོ་བ་ལ། །མང་ཡུལ་སྐོར་དང་གྲུ་མོ་གཅོད། །ལམ་མི་གཅིག་པས་རྟགས་མི་གཅིག །སྒྱུ་ལུས་བསྒོམ་དང་གཏུམ་མོ་བསྒོམ། །རྟགས་དང་ཡོན་ཏན་ག་ན་འདྲ། །ཁྱེད་ཀྱང་བཟོད་པ་ཐོབ་དུས་སུ། །རྩ་ནང་རླུང་སེམས་གང་ཚུད་འདོད། །སྒོམ་ལ་ཕྱི་རྟགས་ངེས་པ་མེད། །རྒྱལ་དང་རྒྱལ་སྲས་རྣམས་ལ་ཡང་། །འཕྲིན་ལས་ཁྱད་པར་སོ་སོར་⁽1763⁾མདོ་ལས་གསུངས། །བརྒྱད་པ་ཉམས་རྟོགས་བསྟན་⁽1763⁾སངས་རྒྱས་ལ་ཡང་ཞིང་ཁམས་མང་པོ་བཤད་པ་ནི། །ཉམས་དང་རྟོགས་པ་གོ་བ་གསུམ། །ཤན་མ་ཕྱེད་པས་ཐམས་ཅད་སྡུག །བརྟགས་དཔྱད་བྱས་པ་གོ་བ་ཡིན། །བདེ་གསལ་མཐོ་དམན་ཉམས་མྱོང་ཡིན། །གནས་ལུགས་ངོ་ཤེས་རྟོགས་པ་ཡིན། །ཉམས་དང་རྟོགས་པ་ཤན་འབྱེད་འདི། །རྗེ་སྒམ་པོ་པ་ཡི་གནད་ཆེན་ཡིན། །དགུ་པ་ཉམས་རྟོགས་འབྲེལ་བསྟན་པ། །ཉམས་ཡོད་རྟོགས་མེད་ནམ་ཡང་མང་། །རྟོགས་ཡོད་ཉམས་ཅན་ཉམས་མེད་གཉིས། །རྩ་རླུང་སྟོབས་ལས་བྱུང་བ་ཡིན། །གཅིག་པུར་སྡོད་ན་ཉམས་དགོས་ཏེ། །ཤན་མ་ཕྱེད་ན་ཨ་ཏི་ཁ། །བཅུ་པ་སྔགས་དང་མཚན་ཉིད་ཁྱད་པར་ནི། །སྔགས་དང་མཚན་ཉིད་ལམ་ཐག་ནི། །ལྟ་བ་དག་ལ་ཁྱད་མེད་ཀྱང་། །ཐབས་ཀྱི་སྟོབས་ལས་བྱུང་བར་འདོད། །བཅུ་གཅིག་ཕྱིར་ལྡོག་ཕྱིར་མི་ལྡོག །གསང་སྔགས་དབང་གིས་གནད་ཀ་འདིས། །ཉན་ཐོས་དངོས་ལ་མི་ལྡོག་ཀྱང་། །ཞེན་མེད་སྙིང་རྗེ་མ་འབྱོངས་ན། །རྟོགས་པའི་རྦད་ཁམ་ཆེ་ལགས་ཀྱང་། །ཞི་བ་ཕྱོགས་གཅིག་འབྲས་བུར་སོང་། །ཉན་ཐོས་ཕྱོགས་མཐུན་བྱ་བ་ཡིན། །དོན་གཉིས་ལྡན་པའི་སངས་རྒྱས་མིན། །དེས་ན་རྒྱུ་རྐྱེན་རྟེན་འབྲེལ་བསྒྲིགས། །རྟེན་འབྲེལ་རང་གི་རྟེན་འབྲེལ་འཆུག །རང་དོན་རྟེན་འབྲེལ་བརྩི་བ་ཚོ། ། དར་གྱི་སྲིན་བུ་དར་གྱིས་འཆིང་⁽1764⁾རྟོག་པའི་སྲིན་བུ་དར་གྱིས་བཅིངས།། ལྟར་སྣང་ཙམ་དུ་གཞན་དོན་བརྩི། །བཅུ་གཉིས་འཁོར་འདས་ཤན་འབྱེད་འདི། །ཉམས་རྟོགས་ཤན་འབྱེད་རྣལ་འབྱོར་པ། །ཚེ་འདིའི་དབང་དུ་མ་བཏང་བར། །ཆགས་སྡང་མ་བསྒོམ་རྟོག་པ་སྐྱོངས། །བདེན་འཛིན་ཤེས་པ་ལོག་པ་ན། །བཙན་ལམ་ཕོ་ཉ་མན་ངག་ལམ། །ཕྱིའི་རྟགས་ལ་ལྟོས་མི་དགོས། །འཁོར་བར་འཁྱམས་ན་དཀོན་མཆོག་སྤང་། །ཞེན་མེད་རྟོགས་པ་སྙིང་རྗེར་ལྡན། །དོན་གཉིས་ལྡན་པར་ཁ་ཚོན་ཆོད། །བཅུ་གསུམ་⁽1763⁾དོན་གཉིས་ལྡན་པའི་སངས་རྒྱས་སུ་རབ་ཏུ་གསུམ། འབྲིང་ཚོགས་འཁོར། ཐ་མ་ཟས་ཀྱི་རྣལ་འབྱོར་རོ་ཉོན་མོངས་ལམ་འཁྱེར་འདི། །དུག་གསུམ་ཉོན་མོངས་ལམ་འཁྱེར་ནི། །དུག་གསུམ་མི་སྤོང་ལམ་འཁྱེར་བ། །ཁེ་ཡང་ཆེ་སྟེ་ཉེན་ཡང་ཆེ། །དུག་ལ་ལྡོག་བསྒོམ་རྣམ་⁽1763⁾ཞེ་སྡང་ལ་མངོན་སྤྱོད་གསུམ་གྱིས། །ཐབས་ཀྱི་ལམ་དུ་སློངས་པ་ན། །དགྲ་བོ་སྲིད་དུ་ཆོད་པ་ཡིན། །ལྟས་ངན་གཡང་དུ་ལོན་པ་ཡིན། །བདུད་པོ་ལྷ་རུ་ཞུགས་པ་ཡིན། །དུག་ལྔ་ཡེ་ཤེས་ཡིན་པ་རང་། །ཆོས་པ་ཕལ་ཆེར་མཐུན་ལགས་ཏེ། །ལམ་དུ་འཁྱེར་བའི་ཐབས་མ་རྙེད། །རྙེད་པས་ལམ་དུ་ལོན་པ་དཀོན། །ཐབས་ཀྱི་ལམ་འཁྱེར་རྣམ་གསུམ་ལས། །རབ་⁽1763⁾ཏིང་ངེ་འཛིན་གྱི་བཀུག་ནས་རྟེན་པའི་ཡོན་ཏན་ནི་ཀྱི་ཉོན་མོངས་ལམ་འཁྱེར་ནི། །ཆགས་ལམ་རིག་མ་བསྟེན་པ་ཡང་། །ལྷ་དང་མི་ཡི་བུ་མོ་ལ། །རབ་ཀྱིས་སྣང་བ་དབང་དུ་སྡུད། །འབྲིང་གིས་སྣང་བ་བདེ་བར་འཆར། །ཐ་མ་སྲིད་པ་མི་འཕེལ་ཙམ། །དེ་ཡང་རང་⁽1763⁾ཆགས་ལམ་དང་ལ་དགེ་སྦྱོར་དང་། །མཚམས་ནི་བཅད་ནས་བྱ་དགོས་ཏེ། །མིག་སེར་⁽1763⁾དམ་ཚིག་ཞེ་སྡང་མ་སྤོངས་པའི། །མངལ་སྒོ་ཁེགས་པར་ག་ལ་སྲིད། །གསང་བ་སྤྱོད་པའི་ཆོས་ལུགས་ནི། །ལམ་དུ་སློངས་པ་འགའ་རེ་ཙམ། །ཞེ་སྡང་ཅན་ལ་མངོན་སྤྱོད་ལས། །བསྟན་ལ་སྡང་བའི་གང་ཟག་ལ། །མཱ་ར་ཡ་ཡི་ལས་བྱ་བ། །ཁོ་ཡི་ལས་དབང་མི་གཙོ་བ། །སྲོག་འཕྲོག་ནུས་དང་གསད་གསོ་ནུས། །ངན་སོང་གནས་ནས་འདོན་པ་དང་། །བདག་གིས་གདུལ་བྱར་སྨོན་ལམ་འདེབས། །དེ་ཚོ་ལྡན་ན་ཕོ་ཉའི་ལམ། །གང་ཟག་དེ་འདྲ་འགའ་རེ་ཙམ། །གཏི་མུག་ལམ་དུ་སློང་བ་ལ། །འདུ་འཛིའི་གཡེང་བ་ཀུན་སྤངས་ཏེ། །བྷུ་སུ་ཀུ་ཡི་སྤྱོད་པ་བྱ། །སེམས་མཚན་མའི་འཇུར་བུས་མ་བཅིངས་པར། །འོད་གསལ་ངང་ལ་གནས་པ་ན། །ལམ་བློ་ཆོད་པ་ཞེས་བྱ་བ་ཡིན། །དེ་ཡི་དམ་ཚིག་བསྟན་པ་ནི། །མཚན་མོ་རྨུགས་དང་འཁྲུལ་པ་དང་། །ཉིན་པར་གཡེང་བ་སྤངས་ལགས་ནས། །རྒྱུན་ཆད་མེད་པའི་བསམ་གཏན་འཚལ། །དེས་ན་རྒྱ་ལ་འགའ་རེ་ཙམ། །དུག་གསུམ་ཟློག་བསྒོམ་རྣམ་གསུམ་ལ། །དམ་ཚིག་རྣམས་སོ་ཐུབ་པར་དཀའ། །རྒྱ་ཡི་རོ་སྙོམས་སྐོར་དང་མཚུངས། །མེ་གསེབ་མཆོངས་ནས་མ་ཚིག་དགོས། །འབྲིང་གི་འདོད་ཡོན་ལམ་འཁྱེར་ནི། །རྫས་དང་ཡོ་བྱད་ལ་བརྟེན་ནས། །ཚོགས་ཀྱི་འཁོར་ལོས་མཆོད་པ་ནི། །ལྟུང་བ་སྦྱོང་དང་བར་ཆད་སེལ། །ཚོགས་རྫོགས་པ་དང་མཁའ་འགྲོ་སྡུད། །ཡོན་ཏན་བསམ་མི་ཁྱབ་ལགས་ཏེ། །དེ་ཡི་ཚིག་དོན་གང་ཞེ་ན། །བླ་མས་བྱིན་གྱིས་བརླབས་པ་དང་། །སློབ་མས་ཆོ་ག་ཤེས་པ་དང་། །མཆེད་དང་ལྕམ་དྲལ་གཙང་བ་དང་། །ཡོ་བྱད་ཕུན་སུམ་ཚོགས་པ་དང་། །གནས་དུས་གཉིས་⁽1763⁾དུར་ཁྲོད་དང་རུས་བཟང་བ་པོ་འཛོམ་པ་དང་། །གླུ་དང་གར་གྱིས་མཆོད་པ་དང་། །གསང་ཐུབ་མིས་མ་ཚོར་བ་དང་། །ཉམས་དགའ་ཉམས་འཕེལ་བྲོད་པ་སྐྱེ། །ཟ་ལ་དགའ་དང་ཤེས་པ་འགྱུར། །མཁའ་འགྲོའི་བཀའ་ཆད་ཕོག་པར་མཆི། །དམ་ཚིག་བདུན་པོ་ཐུབ་ལགས་ན། །བརྒྱ་རྩ་བརྒྱད་དུ་འགྲུབ་ལགས་ན། །འཁོར་དང་ལོངས་སྤྱོད་ཕུན་སུམ་ཚོགས། །ཐ་མ་ཕྲན་⁽1763⁾ཟས་གོས་ལ་སོགས་ཚེགས་ལམ་⁽1763⁾མེད་པའི་འདོད་ཡོན་འཁྱེར་ནི། །རང་ཉིད་ཡི་དམ་ལྷར་ཤེས་ནས། །བ་སྤུའི་ཁུང་བུ་ཚུན་ཆད་དུ། །དེ་བཞིན་གཤེགས་པའི་ཚོགས་ཀྱིས་དགང་། །དེ་ལ་མཆོད་པ་འབུལ་བ་ནི།། ནོར་ཆེན་འཛིན་ན་སྤྱན་གཟིགས་ཡིན། །འབུམ་རིའི་ན་བཟའ་ལྷ་ཡི་གོས། །ཟས་བཟང་ངན་ཐམས་ཅད་ལྷ་ཡི་བཤོས། །ཟས་ཀྱི་རྣལ་འབྱོར་མ་ལྡན་⁽1763⁾གསང་སྔགས་པ་ཟས་ཟ་དུས་སུ་ན། །ཉན་ཐོས་ཕྱི་དྲོའི་ཁ་ཟས་འདྲ། །རང་བཞིན་⁽1763⁾མིག་གིས་འདོད་ཡོན་ཅི་མཐོང་ཡང་། །བདག་གཞན་ལྷ་དང་ལྷ་མོ་ལ། །མཆོད་པ་མི་འབུལ་ཉེས་པ་ཕོག །དེ་ལྟར་བྱེད་པའི་གང་ཟག་⁽1763⁾ཅིར་སྣང་ཚོགས་སུ་འབུལ་བ་གིས། །མཆོད་པ་བཤམས་རུང་མ་བཤམས་རུང་། །འདུན་པ་བཏང་རུང་མ་བཏང་རུང་། །བསོད་ནམས་ཚོགས་ཆེན་རྒྱུན་མི་ཆད། །དམ་ཚིག་དྲན་འཛིན་མ་ཡེངས་དགོས། །ཐ་མ་འཆི་བའི་དུས་བྱུང་ན། །རབ་⁽1763⁾འོད་གསལ་འབྲིང་⁽1763⁾སྒྱུ་ལུས་ཐ་མ་བསྐྱེད་རིམ་གསུམ་གྱི་འཕོ་བ་དགོས། །ལམ་ཐ་མལ་མ་ཚུད་བྱོལ་སོང་ཡང་། །ཕྲེད་ཉལ་རིང་མོས་⁽1763⁾ཉལ་ཐབས་འཕོ་བ་ལམ་ངན་སྒོག །དེས་ན་ཐབས་ལམ་ཁྱད་པར་འཕགས། །གདོང་མི་འདྲ་བས་བསམ་མི་⁽1763⁾གོང་གི་བདག་གི་འདོད་པ་འབྲེལ་བ་འདྲ། །དེ་ཡིས་སྤྱོད་ལམ་མི་གཅིག་གོ །ཞུས་ལ་ཞུ་བའི་ལན་བཏབ་པ། །བཅུ་གསུམ་ཚིག་གི་སྡེབས་སྦྱོར་ཡིན། །རྟེན་འབྲེལ་ཐབས་ལ་མཁས་པ་ཡིས། །དགེ་བ་ཁེབས་ཆེན་བརྩི་བ་དགོས། །གཅིག་པོ་ཚིག་གི་གནད་⁽1763⁾གདམས་ངག་དེ་གལ་ཆེ་ཆེན་ཡིན། །གཙང་པ་རྒྱ་རས་པས་དཔོན་གསེར་པ་ལ་སྤྲིངས་པ་རྫོགས་སོ། །འགྲོ་བ་ལ་ཕན་ཐོགས་པར་གྱུར་ཅིག །སརྦ་མངྒ་ལཾ།། །།